กินยาคุมแบบแผงค่ะ แต่มีตกขาวสีน้ำตาล แล้วก็มีตกขาวใสปนเลือด2วุน แล้วกลับมาเป็นตกขาวสีน้ำตาลแล้วมีเหมือนเป็นเลือดสีน้ำตาล คล้ายประจำเดือนตกค้าง มีอาการปวดท้องน้อยคล้ายตอนมีประจำเดือน เกิดจากอะไรคะ
สวัสดีค่ะยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้โดยยาคุมแบบแผงรายเดือน อาจทำให้เกิดเลือดออกผิดปกติทางช่องคลอดขณะที่ใช้ยาได้ แต่ส่วนใหญ่มักจะเป็นไม่รุนแรง มักเป็นแค่เลือดออกกระปริดกระปรอยติดกางเกงใน และออกติดต่อกันไม่เกิน 7 วัน มักจะหายไปได้เองจากที่กล่าวมาอาจจะเป็นผลข้างเคียงจากยาคุมกำเนิด ให้สังเกตอาการ ซึ่งควรจะออกน้อยและหยุดได้ แต่ถ้าออกน้อยแต่ต่อเนื่อง หรือออกมาเยอะเป็นลิ่มเลือด ปวดท้องน้อยมาก อาจต้องคิดถึงว่าเป็นเลือดออกผิดปกติทางช่องคลอดจากสาเหตุอื่นๆเช่น การมีการติดเชื้อ หรือเนื้องอกในมดลูก ปากมดลูกหรือไม่ จึงควรไปพบแพทย์เพื่อตรวจเพิ่มเติม